За першы квартал беларуская эканоміка вырасла на 0,3%, расійская — на 0,5%. Вось такі рашучы і сінхронны выхад з рэцэсіі — Саюзная дзяржава, аднак. Разам каціліся ў крызіс, разам з яго і выкарабкваемся пад уплывам ваганняў цаны на нафту. Хоць да ранейшых цанавых пікаў чорнаму золату далёка, за год нафта маркі Urals падаражэла прыкладна ў 1,5 разы: у сту­дзені-красавіку 2017 года яна каштавала ў сярэднім каля 54 долараў за барэль супраць 34 у мінулым годзе.﻿